ตลาดหุ้นไทยคึกคักรับเงินทุนไหลเข้า มูลค่าซื้อขายกว่า 2 แสนล้านบาท มากที่สุดเป็นประวัติการณ์ - FINNOMENA
[Breaking News] - ตลาดหุ้นไทยคึกคักรับเงินทุนไหลเข้าSet Index ปิดตลาดที่ 1,632.04 จุด เพิ่มขึ้น 7.20 จุด (+ 0.44%) ท่ามกลางมูลค่าการซื้อขายระดับ 204,855 ล้านบาท มากที่สุดเป็นประวัติการณ์
29 พ.ค. 2562

[Breaking News] – Set Index ปิดตลาดที่ 1,632.04 จุด เพิ่มขึ้น 7.20 จุด (+ 0.44%) ท่ามกลางมูลค่าการซื้อขายระดับ 204,855 ล้านบาท มากที่สุดเป็นประวัติการณ์
ท่ามกลางความไม่ชัดเจนทางด้านการเมืองในการจัดตั้งรัฐบาล, การปรับลดคาดการณ์กำไรบริษัทจดทะเบียนลง หลังจากแนวโน้มส่งออกและนำเข้าที่ชะลอตัว สะท้อนอุปสงค์ทั้งในและต่างประเทศุที่อ่อนแอ การท่องเที่ยวที่ซบเซาทั้งในเชิงปริมาณนักท่องเที่ยวและการใช้จ่ายต่อหัว รวมไปถึงการลงทุนจากภาครัฐที่หดตัวในไตรมาสล่าสุด
โดยเป็นมูลค่าการซื้อขายในดัชนี SET100 ถึง 192,026.79 ล้านบาท
รับการเพิ่มน้ำหนักคำนวณ MSCI Emerging ของตลาดหุ้นไทยจากเดิม 2.5% เป็น 3% ในวันนี้
ส่งผลให้มีเม็ดเงินลงทุนจาต่างชาติซื้อสุทธิถึง 12,534.95 ล้านบาท
สอดคล้องกับคาดการณ์ของบล.ต่างๆที่คาดว่าการเข้าคำนวณ MSCI จะส่งผลให้มีเม็ดเงินลงทุนไหลเข้า 30,000 – 60,000 ล้านบาท
ร่วมกับปริมาณการซื้อขาย Big Lot 143 รายการมูลค่ารวมกว่า 25,555 ล้านบาท นำโดย SCC ที้มีมูลค่าซื้อขายกว่า 6,658.63 ล้านบาท
ด้านตลาดตราสารหนี้ไทยอัตราผลตอบแทนพันธบัตรรัฐบาลยังทรงตัวไม่เปลี่ยนแปลงทั้งระยะสั้น 3 เดือนที่ระดับ 1.71% 1 ปีที่ระดับ 1.80% และ 3 ปีที่ระดับ 2.10%
สะท้อนเม็ดเงินลงทุนไหลเข้าจากต่างประเทศเป็นหลัก สอดคล้องกับค่าเงินบาทไทยที่แข็งค่าแตะจุดต่ำสุดวันนี้ที่ 31.73 บาทต่อ 1 ดอลลาร์สหรัฐฯ ก่อนที่จะอ่อนค่าลงในช่วงหลังตลาดปิดทำการ
แท็ก:
แชร์บทความ: